[bookmark: OLE_LINK9][image: Description: http://www.struktuurifondid.ee/public/EL_Sotsiaalfond_horisontaal.jpg][image: ]
ESF programm „Kutsete süsteemi arendamine“

		
[bookmark: OLE_LINK6][bookmark: OLE_LINK7][image: ]	
                 KAVAND SEISUGA 12.10.2026
	


KUTSESTANDARD

Harvesterioperaator, tase 4


Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

	Kutsenimetus
	Eesti kvalifikatsiooniraamistiku (EKR) tase

	Harvesterioperaator, tase 4
	4





A-osa
TÖÖ KIRJELDUS

	A.1 Töö kirjeldus

	Harvesterioperaator on oskustöötaja, kes teeb metsakasvatuse ja puidu varumisega seotud töid, arvestades looduslikke tingimusi ning säästva metsamajanduse põhimõtteid. Kutsealal tegutsemist reguleerivad mitmed metsanduse ja keskkonnahoiuga seotud õigusaktid ning rahvusvahelised säästva metsanduse standardid (FSC ja PEFC). 
Harvesterioperaatori tööülesandeks on valida raiutavad puud ning langetada, laasida ja järgata tüved puidu sortimentideks, tagades optimaalse majandusliku tulemi ning metsade ökoloogilise ja majandusliku kestvuse. 
Harvesterioperaator töötab töökohal üksi ja võtab talle antud volituste piires iseseisvalt vastu otsuseid. Töö eeldab suhtlemist kolleegide, klientide ja partneritega. 
Harvesterioperaatori töökeskkonnaks on mets. Töö toimub osaliselt välitingimustes ja sõltub ilmastikust. Töö on keskmisest kõrgema ohtlikkusega, tööõnnetuste vältimiseks on kohustus kasutada tööle vastavaid isikukaitsevahendeid ning järgida tööohutusnõudeid. Tööaeg on paindlik ja vahetustega, töö võib toimuda ka öisel ajal, nädalavahetustel ja riiklikel pühadel.
Peamine töövahend on harvester (hüdromanipulaatori ja lõikepeaga varustatud metsaraie masin).

Harvesterioperaator, tase 4 lähedane kutse on forvarderioperaator, tase 4, kelle tööülesanne on puidu kokkuvedu ja virnastamine laoplatsil.

	A.2 Tööosad

	A.2.1  Raietööd harvesteriga
A.2.2  Harvesteri seadistamine ja korrashoid

	A.3 Kutsealane ettevalmistus

	Harvesterioperaatoril on erialane kutseharidus või on ta omandanud kutseoskused praktilise töö käigus.

	A.4 Enamlevinud ametinimetused

	Harvesterioperaator, harvesterijuht

	A.5 Regulatsioonid kutsealal tegutsemiseks

	Metsaseaduse § 28 lõike 10 kohaselt peab harvesteriga raie tegemisel olema operaatorile kutseseaduses ja selle alusel sätestatud korras antud harvesterioperaatori 4. taseme kutse.  

	A.6 Tulevikuoskused

	Metsamasinate ja digitehnoloogia arenguga suureneb erialaste digioskuste tähtsus, sealhulgas oskus kasutada masinaarvutit, digikaarte ja elektroonilist andmevahetust. Kasvab vajadus arvestada töö kavandamisel ja tegemisel kliima- ja keskkonnamuutuste mõju ning rakendada elurikkust ja metsa säilimist toetavaid töövõtteid. Üha olulisemad on õppimisoskus ning kohanemine uute tehnoloogiate ja muutuvate töötingimustega. 

	Ettepanekud osadele A.1- A.6








B-osa
KOMPETENTSUSNÕUDED

	B.1. Kutse struktuur

	Harvesterioperaator, tase 4 kutse koosneb üldoskustest ja kohustuslikest kompetentsidest. 
Harvesterioperaator, tase 4 kutse taotlemisel on nõutav üldoskuste B.2 ja kohustuslike kompetentside B.3.1 - B.3.2 tõendamine.

	Kvalifikatsiooninõuded haridusele ja töökogemusele

	Nõuded kutse taotlemisel 
Töömaailma taotlejale
1. Vähemalt ühe aasta pikkune töökogemus harvesterioperaatorina 
2. Läbitud vähemalt 16-tunnine esmaabikoolitus

Kutseõppe tasemeõppe lõpetajale
1. Vastava eriala tasemeõppe õppekava läbimine

Nõuded kutse taastõendamisel
1. Varasemalt antud sama kutse, mille kehtivusaja lõpust ei ole möödunud üle ühe aasta
2. Vähemalt üheaastane kutsealane töökogemus taastõendamisele eelneva viie aasta jooksul

Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud metsanduse kutseala kutsetele kutse andmise korras.



	Harvesterioperaator, tase 4 üldoskused

	Mõtlemisoskused
1. Terviklikult mõtlemine – Mõistab oma osa metsakasvatuses, tulevikupuistu kujundamises ja puiduvarumise tehnoloogilises ahelas (raie, kokkuvedu, väljavedu, sortimendi kasutuse eesmärk jne) ning arvestab oma tegevuse mõju ja tagajärgedega selles ahelas.

Enesejuhtimisoskused
2. Tõhusalt töötamine – Kasutab materjale ja töövahendeid heaperemehelikult ja säästlikult ning töötab ettevõtte kasumlikkust järgides. 
3. Ohutusnõuete järgimine – Hindab tööga seotud ohufaktoreid: väldib ja ennetab metsa-, pinnase- ja keskkonnakahjustuse tekkimist ning teisi tööga kaasneda võivaid riske oma töölõigus ning võtab kasutusele abinõud riskide maandamiseks.
4. Väärtustest lähtumine – Mõistab oma tegevuse mõju metsa eluringile ja lähtub oma töös säästva metsamajanduse põhimõtetest.
5. Juhistest ja nõuetest lähtumine – Järgib tööd tehes juhiseid, metsandusvaldkonna nõudeid, eeskirju, õigusakte ja standardeid, sealhulgas töökeskkonna-, tööohutus- ja jäätmekäitlusnõudeid, kasutades nõuetekohaseid isikukaitsevahendeid.
6. Ergonoomiline töötamine – Kasutab töötades sobivaid kehaasendeid ning ergonoomilisi töövahendeid ja -võtteid, arvestades sundasendi mõju oma tervisele.

Lävimisoskused
7. Suhtlemisoskus – Suhtleb klientide, partnerite ja kolleegidega viisakalt, kasutades sobivaid suhtlemisviise, tuleb toime keerukates suhtlusolukordades.

Digioskused
8. Kasutab oma töös harvesteri masinarvutit, nutiseadmeid ja muid tehnoloogilisi vahendeid: Iseseisev kasutaja – moodulid infotöötlus ja kommunikatsioon; Algtasemel kasutaja – moodulid sisuloome, ohutus, probleemilahendus (vt lisa 1 Digipädevuste enesehindamise skaala).

	Ettepanekud osale B.1






B.3 KOMPETENTSID
	B.3.1 Raietööd harvesteriga

	Tegevusnäitajad
1. Kontrollib kaardi ja elektrooniliste andmete põhjal raielangi, kokkuveoteede ning laoplatsi vastavust tööülesandele, hinnates kohapealseid tingimusi töö ohutuks teostamiseks.
2. Võtab vastu elektroonilise tööülesande.
3. Kavandab tööülesandest lähtudes töö raielangil, arvestades raieliiki, maastiku- ja pinnasetingimusi ning puistu iseloomuga.
4. Seadistab masinaarvuti ja juhtseadmed, lähtudes kasutusjuhendist.
5. Koostab järkamisfaili, lähtudes tootmisülesandes esitatud puidusortimentide kvaliteedi- ja parameetrinõuetest ning kasutusjuhendist.
6. Valib raiutavad ja kasvama jäävad puud, lähtudes tööülesandest ja metsakasvatuslikust eesmärgist
7. Järkab tüved puidusortimentideks, lähtudes tootmisülesande kvaliteedi- ja parameetrinõuetest ning arvestades tüve omadusi puidu maksimaalseks väärindamiseks.
8. Paigutab puidusortimendid kokkuveoks, lähtudes tootmisülesandest.
9. Edastab elektrooniliselt töö- ja toodanguandmed laoarvestuseks.
10. Kontrollib harvesteri mõõtmistäpsust, mõõtes notte elektroonilise klupe ja mõõdulindiga ning võrreldes tulemusi harvesteri mõõteandmetega.
11. Kalibreerib vajaduse korral harvesteri mõõteseadmeid kontrollmõõtmiste tulemuste põhjal, järgides kasutusjuhiseid.
12. Hindab oma töö kvaliteeti, kontrollides bioloogilise mitmekesisuse elementide ja vajadusel rinnaspindala vastavust tööülesandele, puidusortimentide kvaliteedi- ja parameetrinõuetele ning keskkonna- ja ohutusnõuetele.

	Ettepanekud osale B.3.1




	B.3.2 Harvesteri seadistamine ja korrashoid

	Tegevusnäitajad
1. Kontrollib harvesteri käivituse-eelset tehnilist seisukorda, lähtudes kasutusjuhendist.
2. Seadistab harvesteri töökohaasendi, lähtudes ergonoomianõuetest.
3. Seadistab harvesteri, hüdrotõstuki ja lõikepea, lähtudes tööülesandest ja kasutusjuhendist.
4. Jälgib töö ajal harvesteri tehnilist seisukorda, lähtudes masina näitudest, veateadedest ja kasutusjuhendist.  
5. Tuvastab harvesteri mehaaniliste, elektriliste ja hüdrauliliste süsteemide rikked, masina näitude, veateadete ja süsteemide toimimise põhjal vastavalt kasutusjuhendile.
6. Kõrvaldab harvesteri lihtsamad rikked oma pädevuse piires, lähtudes kasutusjuhendist.
7. Hooldab harvesteri ja lõikepead, lähtudes kasutusjuhendist, hooldusvälpadest ja masina hooldusvajadusest.

	Ettepanekud osale B.3.2







C-osa
ÜLDTEAVE JA LISAD
	C.1  Teave kutsestandardi koostamise ja kinnitamise kohta ning viide ametite klassifikaatorile

	1. Kutsestandardi tähis kutseregistris  
	

	2. Kutsestandardi koostajad: 
	 Töörühma juht 
 Gerly Sepping – SA Kutsekoda

 Töörühma liikmed
 Alvar Käen – Luua Metsanduskool
 Allan Seim – OÜ Iriscorp Transport
 Pille Meier – Eesti Metsa- ja Puidutööstuse Liit
 Rainer Laigu – Loode-Eesti Metsaühistu
 Tarmo Aava – Riigimetsa Majandamise Keskus

	3. Kutsestandardi kinnitaja  
	Metsanduse Kutsenõukogu

	4. Kutsenõukogu otsuse number
	

	5. Kutsenõukogu otsuse kuupäev  
	

	6. Kutsestandard kehtib kuni alates  
	

	7. Kutsestandardi versiooni number
	

	8. Viide Ametite Klassifikaatorile (ISCO 08) 
	8341 Põllu- ja metsamasinate juhid

	9. Viide Euroopa kvalifikatsiooniraamistikule (EQF)
	4

	C.2 Kutsenimetus võõrkeeles

	Inglise keeles - Harvester operator, EstQF Level 4

	C.3 Lisad

	Lisa 1 Digipädevuste enesehindamise skaala

